jkorsvik/nowiki_second_scrape_merged huggingface dataset:
Laura Rømcke

Laura Marie Rømcke (født 1860, død 21. mai 1893) var en norsk kvinnesaksforkjemper og en av Norges første kvinnelige studenter. Hun var en av de seks unge kvinnene som stiftet Diskusjonsforeningen Skuld, som ble en forløper til Norsk Kvinnesaksforening (NKF). Hun var gift med regjeringsadvokat Annæus Johannes Schjødt, som også var aktiv i kvinnesaken. Både Rømcke og ektefellen var stiftere og styremedlemmer i NKF.


== Familie ==
Hun giftet seg med juristen og politikeren Annæus Johannes Schjødt (1857–1929). Ekteparets tre sønner ble alle høyesterettsadvokater i likhet med sin far. En av sønnene var Annæus Schjødt d.e. (1888-1972), som igjen ble far til jurist og jagerflypilot Annæus Schjødt d.y. (1920-2014).


== Examen artium ==
Høsten 1883 var Laura Rømcke en av de seks kvinnene som startet på et privatkurs for kvinner som ønsket å gå opp til examen artium. Året før hadde Cecilie Thoresen blitt landets første kvinne med examen artium.
Privatkurset ble ledet av løytnant Michael Hald. Hald var matematikklærer på Aars og Voss' skole, og startet opp denne undervisningen etter at en ung kvinne ved navn Marie Holst hadde erfart at vanlige skoler ikke ville ta opp kvinnelige elever. Hald averterte etter flere studenter, og Anna ble en av seks unge piker som utgjorde Halds privatskole i hans hjem i Damstredet i Kristiania.Laura Rømcke tok artium i 1884.


== Diskusjonsforeningen «Skuld» ==
Kvinnene på artiumskurset hos Hald stiftet 2. november 1883 diskusjonsforeningen Skuld som et forum for debatt om temaer av politisk og samfunnsmessig betydning. Det skal ha vært Laura Rømcke som foreslo at de vordende artianerne skulle stifte foreningen. Også Cecilie Thoresen deltok på stiftelsesmøtet. Diskusjonsforeningen var en viktig forløper til Norsk Kvinnesaksforening.


== Første kvinnelige taler i en offentlig debatt ==
I 1884 innbød Det Norske Studentersamfund til offentlig debatt om kvinnesaksspørsmålet. Samfundets formann var den senere statsminister Francis Hagerup, som datidens kvinnesaksforkjempere anså som en god støttespiller. I forkant av debattmøtet inviterte han flere av medlemmene i «Skuld» til å entre talerstolen, og det førte til at Laura Rømcke ble den første kvinnen som fikk ta ordet i en offentlig debatt i Norge. Gina Krog inntok talerstolen etter henne, og skrev senere om møtet at «Kvindernes optræden blev erklæret for at være en stor begivenhet. I pressen blev den kritisert, rost, dadlet, og vittighetsbladene sekunderte».
I Kvindelige studenters jubilæumsskrift: 1882–1907 konstaterte Thordis Dannevig at Laura Rømckes innlegg i debatten ikke ble objektivt bedømt.«Man diskuterede ikke indholdet af hendes ord, men hende selv, som blev kaldt ukvindelig.»


== Norsk Kvinnesaksforening ==
Både hun og ektefellen Annæus Schjødt var medstiftere av Norsk Kvinnesaksforening i 1884. Laura Rømcke, som da var blitt student etter å ha bestått examen artium, ble valgt til den nye foreningens revisor. Både hun og ektefellen var styremedlemmer i foreningen i 1880-årene.


== Referanser ==
Completely Fair Scheduler

Completely Fair Scheduler (CFS) er en prosess-skedulerer som ble lansert den 9. oktober 2007 i versjon 2.6.23 av Linuxkjernen som standard skedulerer. Den håndterer ressursallokering av utførende prosesser og har som formål å maksimere mikroprosessorens utnyttelse og ytelsen ved interaksjon.
Con Kolivas’ arbeid med skedulering, deriblant hans implementasjon av rettferdig skedulering som ble kalt Rotating Staircase Deadline, inspirerte Ingo Molnár til å utvikle CFS, som en erstatning for den tidligere O(1) skedulerer.


== Referanser ==
Jolin Tsai

Jolin Tsai (født 15. september 1980 i Ny-Taipei i Taiwan) er en Taiwansk popartist.


== Diskografi ==
1019 (1999)
Don't Stop (2000)
Show Your Love (2000)
Lucky Number (2001)
Magic (2003)
Castle (2004)
J-Game (2005)
Dancing Diva (2006)
Agent J (2007)
Butterfly (2009)
Myself (2010)
Muse (2012)
Play (2014)


== Turnéer ==
J1 World Tour (2004–2006)
Dancing Forever World Tour (2006–2009)
Myself World Tour (2010–2013)
Play World Tour (2015–2016)


== Referanser ==


== Eksterne lenker ==
(en) Jolin Tsai på Internet Movie Database 
(en) Jolin Tsai hos The Movie Database
Kontratenor

Kontratenor kan stå for

Contratenor: i middelalder- og renessansemusikk en motstemme til cantus firmus
Countertenor: et stemmeleie eller en sanger som synger i dette stemmeleiet
Contratenor

Denne artikkelen omhandler kontratenor i musikalsk stemmeføring. For det vokale stemmeleiet, se countertenor.Contratenor (eller kontratenor, dvs «mot-tenor») i middelalder- og  renessansemusikk er en motstemme til cantus firmus. I denne musikken er det vanligvis tenorstemmen som synger cantus firmus, og derav betegnelsen kontra.
Kontratenor-stemmen ble først tatt i bruk på 1300-tallet. På begynnelsen av århundret var regelen at en dyp stemme (tenor) ble kombinert med to høyere stemmer (duplum og triplum). I løpet av århundret ble triplum erstattet av kontratenorstemmen som stort sett føres i samme leie som tenorstemmen.
Fram til inn på 1400-tallet kan en skille mellom to typer kontratenorstemmer. Den ene har omtrent samme rytme som den ganske enkle tenoren, mens den andre danner kompliserte motrytmer til de andre stemmene.
Ved overgangen til firstemmighet deles kontratenoren i 

contratenor altus, en høy motstemme til tenor; denne stemmen ble vanligvis sunget av høye mannstemmer og finnes igjen i betegnelsen countertenor for mannlige falsettsangere
contratenor bassus, tenorens dype motstemme


== Litteratur ==
Carl Dahlhaus und Heinrich Eggebrecht: Brockhaus Riemann Musiklexikon. Bind 1, Atlantis Musikbuch-Verlag, omarbeidet og utvidet opplag 1995, Taschenbuch 2001, ISBN 3-254-08396-2, s. 271.
Mozartius

Mozartius er en slekt av biller som hører til familien skarabider (Scarabaeidae) i gruppen skarabider (Scarabaeoidea).


== Utbredelse ==
Artene er kjent fra Japan.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Mozartius Nomura & Nakane, 1951
Mozartius jugosus (Lewis, 1895)
Mozartius kyushuensis Ochi, Kawahara & Kawai, 2002
Mozartius testaceus Nomura & Nakane, 1951
Mozartius uenoi Masumoto, 1984


== Kilder ==
Liste over artene


== Eksterne lenker ==
(en) Mozartius i Encyclopedia of Life 
(en) Mozartius i Global Biodiversity Information Facility 
Mozartius – detaljert informasjon på Wikispecies
Anomalurobius

Anomalurobius er en slekt av biller som hører til familien skarabider (Scarabaeidae) i gruppen skarabider (Scarabaeoidea). Slekten omfatter bare én kjent art.


== Utbredelse ==
Arten er beskrevet fra Elfenbeinskysten.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Anomalurobius Paulian, 1952
Anomalurobius eburneus Paulian, 1952


== Kilder ==
Liste over artene


== Eksterne lenker ==
(en) Anomalurobius i Global Biodiversity Information Facility 
Anomalurobius – detaljert informasjon på Wikispecies
Aphotaenius

Aphotaenius er en slekt av biller som hører til familien skarabider (Scarabaeidae).


== Utseende ==
Små (2,5 - 4 millimeter), avlangt-ovale, blanke, svarte gjødselbiller. Hodet er stort og bredt, noe hvelvet, gjerne med et par tenner på forkanten. Pronotum er rundet, grovt og kraftig punktert. Dekkvingene har dype punktstriper. På mellom- og bakbeina har leggene tre pigger i spissen, men ingen ring av små tapper.


== Levevis ==
Forholdsvis lite er kjent om biologien til denne slekten, men én av artene har blitt funnet på hjortemøkk i skog. De blir av og til funnet mellom løvstrø.


== Utbredelse ==
Slekten er utbredt i Amerika fra det østlige USA i nord til Brasil og Bolivia i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien Gjødselbiller, Aphodiinae Leach, 1815
Stammen Eupariini Schmidt, 1910
Slekten Aphotaenius Cartwright, 1952
Aphotaenius cambeforti Chalumeau, 1983
Aphotaenius carolinus (Van Dyke, 1928)
Aphotaenius convexus (Harold, 1880)
Aphotaenius howdeni Cartwright, 1963
Aphotaenius plaumanni Cartwright, 1963


== Kilder ==
Generic Guide to New World Scarab Beetles - Aphotaenius [1]
biolib.cz - Oversikt over stammer og slekter


== Eksterne lenker ==
(en) Aphotaenius i Encyclopedia of Life 
(en) Aphotaenius i Global Biodiversity Information Facility 
(en) Aphotaenius hos ITIS 
Aphotaenius – detaljert informasjon på Wikispecies
Bruchaphodius

Bruchaphodius er en slekt av biller som hører til familien skarabider (Scarabaeidae).


== Utseende ==
Små (4 - 5 millimeter), avlange, matte og fint hårete, mørkt brunrøde gjødselbiller. Hodet er stort og bredt, noe hvelvet, med et par nokså store tenner på forkanten. Pronotum er rundet, grovt og kraftig punktert, ved roten avrundet slik at det er tydelig avsatt fra dekkvingene. Dekkvingene har kraftige punktstriper, mellomrommene mellom dem litt hvelvede.


== Levevis ==
Forholdsvis lite er kjent om biologien til denne slekten, men de skal være funnet i gnagerganger og maurtuer.


== Utbredelse ==
Slekten er utbredt i Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Bruchaphodius Martínez, 1952
Bruchaphodius bruchi (Schmidt, 1922)
Bruchaphodius ovalipennis (Harold, 1871)
Bruchaphodius shannoni (Bruch, 1938)


== Kilder ==
Generic Guide to New World Scarab Beetles - Bruchaphodius [1]
biolib.cz - Oversikt over stammer og slekter


== Eksterne lenker ==
(en) Bruchaphodius i Encyclopedia of Life 
(en) Bruchaphodius i Global Biodiversity Information Facility 
Bruchaphodius – detaljert informasjon på Wikispecies
Lomanoxia

Lomanoxia er en slekt av biller som hører til familien skarabider (Scarabaeidae).


== Utseende ==
Små (4 - 5 millimeter), brede, halvblanke, vanligvis fint hårete, brunrøde til nesten svarte gjødselbiller. Hodet er stort og bredt, skovlformet, med en grunn innbuktning i midten foran, uten tenner på forkanten. Pronotum er firkantet til rundet, fint punktert, ved roten litt avrundet slik at det er tydelig avsatt fra dekkvingene. Dekkvingene har fine punktstriper, mellomrommene mellom dem litt hvelvede.


== Levevis ==
Det meste tyder på at slekten er knyttet til bladskjærermaur (Atta spp.).


== Utbredelse ==
Slekten er utbredt i Mellom- og Sør-Amerika, fra Costa Rica i nord til Argentina i sør.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Lomanoxia Martínez, 1951
Lomanoxia alternata Krikken, 1972
Lomanoxia canthonopsis Skelley & Howden, 2004
Lomanoxia chacocola Krikken, 1972
Lomanoxia costulata (Harold, 1867)
Lomanoxia ituensis Stebnicka, 1999
Lomanoxia melloi Stebnicka, 1999
Lomanoxia ovalis (Schmidt, 1911)


== Kilder ==
Generic Guide to New World Scarab Beetles - Lomanoxia [1] Arkivert 6. juli 2017 hos Wayback Machine.
biolib.cz - Oversikt over stammer og slekter


== Eksterne lenker ==
(en) Lomanoxia i Encyclopedia of Life 
(en) Lomanoxia i Global Biodiversity Information Facility 
Lomanoxia – detaljert informasjon på Wikispecies
Myrmecaphodius

Myrmecaphodius er en slekt av biller som hører til familien skarabider (Scarabaeidae).  Slekten omfatter bare én kjent art.


== Utseende ==
En liten (5,5 - 6 millimeter), avlang, matt, mørkt brunrød til svart gjødselbille. Hodet er stort og bredt, nærmest økseformet sett ovenfra, forkanten uten tenner, litt innbuktet i midten. Pronotum er rundet, grovt og kraftig punktert. Dekkvingene er jevnbrede og har kraftige punktstriper, mellomrommene mellom dem litt hvelvede.


== Levevis ==
Arten ser ut til å være knyttet til maur i slekten Solenopsis.


== Utbredelse ==
Slekten er utbredt i Argentina.


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Myrmecaphodius Martínez, 1952
Myrmecaphodius proseni Martínez, 1952


== Kilder ==
Generic Guide to New World Scarab Beetles - Myrmecaphodius [1]
biolib.cz - Oversikt over stammer og slekter


== Eksterne lenker ==
(en) Myrmecaphodius i Global Biodiversity Information Facility 
Myrmecaphodius – detaljert informasjon på Wikispecies
Leonard Warden Bomney

Leonard Warden Bonney (født 4. desember 1884, død 4. mai 1928) var en banebrytende flyver som arbeidet for brødrene Wright.


== Biografi ==
Han ble født i Wellington, Ohio 4. desember 1884 muligens som Warden Leonard Bonney. Han gikk på Oberlin College. I 1910 og 1911 fløy han for Wright Exhibition Team og var den 47. lisensierte pilot i USA. I 1912 arbeidet han for Sloan Airplane Company, og i 1913 var han en testpilot for Amas Airplane Company, i Washington, D.C. og i 1918 ble han daglig leder for selskapet. I 1914 og 1915 var en militærflyger for den meksikanske regjeringen under General Carranza. Under første verdenskrig var han instruktør i Garden City, New York, og maritim instruktør ved Smith's Point, New York.
Bonney ble drept 4. mai 1928 under jomfrutur med Bonney Gold da flyet stupte i bakken fra 50 meters høyde, sekunder etter å ha tatt av fra Curtiss-feltet, Long Island.


== Referanser ==
Huffman Prairie

Huffman Prairie, også kjent som Huffman-Prairie Flying Field eller Huffman-feltet er en del av Ohios Dayton Aviation Heritage National Historical Park. Den 34 mål store grove beitemarken i nærheten av Fairborn, nordøst i Dayton, var stedet hvor brødrene Wright (Wilbur og Orville) foretok vanskelige og noen ganger farlige oppgave for å skape et pålitelig, fullt kontrollerbart fly og utdanne piloter. Mange tidlige flyrekorder ble satt av Wrights på Huffman Prairie.


== Historie ==
Wrights begynte å bruke Huffman Prairie i 1904 med tillatelse fra feltets eier, Dayton-bankmannen, Torrence Huffman. Dets plassering langs en regional jernbanelinje fra brødrenes hjemby, Dayton, ga dem lett adgang. Wrights utførte om lag 150 flyvninger på feltet i 1904 -1905, som førte til utviklingen av Wright Flyer III i 1905, som de anså for å være det første praktiske flyet. Dette flyet er blitt restaurert, og står nå i Carillon Historiske Park i Dayton.
I 1910 begynte Wright sine testinger på Huffman Prairie. Wright drev også sin Wright flyskole på stedet. Ved flyskolen trente Wright mer enn hundre piloter, inkludert flygere for Wright Exhibition Team og tidlig militære flygere, inkludert Henry H. "Hap" Arnold og Thomas D. Milling. United States Army Signal Corps kjøpte feltet i 1917 og omdøpte det, sammen med et 2 000 acre stort tilstøtende område (8 km²), Wilbur Wright Field. I 1948 ble området slått sammen med det nærliggende Patterson Field, til å bli Wright-Patterson Air Force Base.


== Huffman Prairie i dag ==
National Park Service opererer nå dette historiske stedet hvor besøkende kan se stedet hvor Wrights utviklet verdens første praktiske fly, samt kopier av hangaren fra 1905 og startkatapulten. Det historiske flyfeltet er noe mindre, men det likner beitemarken som ble brukt av Wrights, og det brukes nå til å gjenskape Wrigts flyvninger. På et tilstøtende område blir det høye gresset stående. I stedet for å slå blir det i stedet brent ved en kontrollert brann om høsten. En natursti snor seg på præriens høye gress med ulike urter, og sporadiske busker. Huffman Prairie-området ligger innenfor Air Force Basen, med egen inngang og gjerde mellom den tilstøtende rullebanen og andre moderne base-fasiliteter.
Det tilhørende Huffman Prairie Flying Interpretive Center ligger ca 3,2 km fra flystripen ved Wright Memorial, på en bakketopp med utsikt over Huffman Prairie og andre deler av Air Force Base. Dette anlegget viser bestemte oppgaver Orville og Wilbur Wright arbeidet med for å perfeksjonere sin flymaskin som det første demonstrasjonsfly i USA og i Europa. Senteret understreker og viderefører arven fra Orville og Wilbur Wright og fortsetter flyforskning på Air Force-anlegget.
Huffman Prairie Flyingfield ble utpekt som et Nasjonalt Historisk Landemerke i 1990, og lagt til den amerikanske Verdensarvens tentative liste som en del av Dayton Aviation Sites i 2008.


== Galleri ==


== Referanser ==
Taus himmel

Taus himmel (japansk: 沈黙, Chinmoku, betyr ordrett «Stillhet») er en roman fra 1966 av den japanske forfatteren Shusaku Endo. Den utspiller seg på 1600-tallet og handler om en portugisisk jesuitt som kommer til Japan, der de kristne er gått i skjul eller holder sin tro skjult, kakure kirishitan «skjulte kristne». Hovedpersonen bygger løst på den virkelige misjonæren Giuseppe Chiara (1602–1685). Boken ble tildelt Tanizakiprisen.Den utkom ut på norsk i 1971 under navnet Taus Himmel i en oversettelse av Erik Gunnes fra engelsk.
En ny norsk utgave utkom i 2019 under navnet Taushet, oversatt fra japansk av Magne Tørring.


== Handling ==
En ung portugisisk jesuitt-prest Sebastião Rodrigues (basert på den historiske italienske figuren Giuseppe Chiara) reiser til Japan for å hjelpe en lokal kirke og undersøke rapporter om hans mentor, en jesuitt-prest i Japan ved navn Ferreira, basert på Cristóvão Ferreira, har begått Apostasi. Rodrigues og hans følgesvenn Francisco Garrpe (en annen jesuitt-prest) ankommer Japan i 1639. 
I Japan oppdager de snart at den lokale kristne befolkningen har blitt drevet under jorden. Mennesker som blir anklaget for å være kristne, blir fengslet og drept. Før Rodrigues ankom hadde myndighetene i Japan forsøkt å tvinge prester til å gi avkall på deres religion ved å torturere dem. Andre kristne blir også utsatt for tortur samtidig som prestene må se på, og prestene får vite at alt de er nødt til å gjøre er å gi avkall på deres tro for å få slutt på lidelsen til de religiøse følgerne deres.


== Adaptasjoner ==
Romanen blitt filmatisert tre ganger: den japanske Chinmoku fra 1971 i regi av Masahiro Shinoda, den portugisiske Os Olhos da Ásia fra 1996 av João Mário Grilo, samt Scorseses amerikanske Silence fra 2016.Komponisten og dikteren Teizo Matsumura skrev libretto og musikk til en opera av samme navn, uroppført i Tokyo i 2000.Romanen inspirerte Symphony no. 3, «Silence», komponert i 2002 av den skotske komponist James MacMillan.


== Referanser ==
Ralph Hasenhüttl

Ralph Hasenhüttl (født 9. august 1967)  er en østerriksk fotballtrener og tidligere fotballspiller.
Han var manager for den engelske klubben Southampton fra desember 2018 til han fikk sparken i november 2022.


== Referanser ==


== Eksterne lenker ==
(de) Ralph Hasenhüttl – Munzinger Sportsarchiv 
(en) Ralph Hasenhüttl – Transfermarkt 
(en) Ralph Hasenhüttl – Transfermarkt (manager) 
(en) Ralph Hasenhüttl – national-football-teams.com 
(en) Ralph Hasenhüttl – WorldFootball.net 
(en) Ralph Hasenhüttl – FootballDatabase.eu 
(en) Ralph Hasenhüttl – Soccerway 
(en) Ralph Hasenhüttl – PlaymakerStats.com 
(en) Ralph Hasenhüttl – PlaymakerStats.com (manager) 
(en) Ralph Hasenhüttl – FBref
Teizo Matsumura

Teizo Matsumura (født 15. januar 1929 i Kyoto i Japan, død 6. august 2007) var en japansk komponist, professor, lærer og poet.
Matsumura hører til de ledende japanske komponister i det 20. århundre. Han var influert av Maurice Ravel og Igor Stravinskij. 
Han har skrevet to symfonier, hvorav den første hører til en av de viktigste symfonier fra Japan. Matsumura har dessuten skrevet orkesterverker, kammermusikk, to klaverkonserter, filmmusikk og kotomusikk, med mere. 


== Utvalgte verker ==
Symfoni nr. 1 - 1965
Symfoni nr. 2 - 1998
Klaverkonsert nr. 1 & 2 - 1973/1978
Pneuma - for strykere - 1986


== Referanser ==


== Eksterne lenker ==
(en) Teizo Matsumura på Internet Movie Database 
(fr) Teizo Matsumura på Allociné 
(en) Teizo Matsumura på AllMovie 
(en) Teizo Matsumura hos The Movie Database 
Om Teizo Matsumura på musicweb-international.com
Iarupea

Iarupea er en slekt av biller som hører til familien skarabider (Scarabaeidae).


== Utseende ==
Små (5,5 - 6 millimeter), avlange, matte, brunrøde til svarte gjødselbiller. Hodet er stort og bredt, skovlformet, uten tenner på forkanten, overflaten med lengde-rugler. Pronotum er firkantet, svært grovt og tett punktert. De jevnbrede dekkvingene har kraftige punktstriper, mellomrommene mellom dem litt hvelvede. Beina er forholdsvis spinkle.


== Levevis ==
Slekten er knyttet til bladskjærermaur (Atta spp.) og maur i slekten Solenopsis.


== Utbredelse ==
Slekten er utbredt i det sørlige Sør-Amerika (Brasil, Bolivia, Paraguay og Argentina).


== Systematisk inndeling ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
Stammen Eupariini Schmidt, 1910
Slekten Iarupea Martínez, 1953
Iarupea attenuata (Harold, 1870)
Iarupea goias Stebnicka, 2007
Iarupea lopeteguii Martínez, 1953
Iarupea luisae Stebnicka, 2007
Iarupea serratipennis (Petrovitz, 1973)


== Kilder ==
Generic Guide to New World Scarab Beetles - Iarupea [1]
biolib.cz - Oversikt over stammer og slekter


== Eksterne lenker ==
(en) Iarupea i Encyclopedia of Life 
(en) Iarupea i Global Biodiversity Information Facility 
Iarupea – detaljert informasjon på Wikispecies
X Games Norway 2017 – Snøbrett Big Air menn

Snøbrett Big Air for menn under X Games Norway 2017 ble avholdt i Hafjell med kvalfisering 9. mars og finale 11. mars.
Mark McMorris fra Canada vant og tok sitt sjette X Games-gull, foran landsmannen Max Parrot og nordmannen Torgeir Bergrem.


== Resultater ==


=== Kvalifisering ===
Kvalifiseringen ble gjennomført med 2 heat med 8 utøvere i hvert. De 4 beste fra hvert heat gikk videre til finalen. Man kjører 4 omganger og poengene fra utøverens 2 beste omganger legges sammen og blir resultatet.
Heat A

Heat B


=== Finale ===
Det ble kjørt maksimalt antall runs på 23 minutter, hvor utøverens to beste unike runs ble tellende. Maksimalscoren for ett run var 50 poeng, som gir en maksimal totalscore på 100 poeng.


== Referanser ==


== Eksterne lenker ==
Offisielt nettsted
Bolborhombus

Bolborhombus er en slekt av biller som hører til gruppen skarabider (Scarabaeoidea).


== Utseende ==
Middelsstore (ca. 10-13 millimeter), brede og hvelvede, brunrøde, glatte og blanke tordivler. Disse artene har ikke horn eller knøler på hode og pronotum. Pronotum har en buet tverr-list bak hodet. De hvelvede dekkvingene har fine punktstriper, men ingen tverr-list ved roten. Beina er kraftige gravebein.


== Levevis ==
I likhet med tordivlene graver disse billene lange ganger, som de fyller med humus eller gjødsel som larvene eter. De voksne billene flyr godt. De lever mest i tørre, ørken- eller halvørken-områder der de graver dype ganger i jorda.


== Utbredelse ==
Slekten er utbredt i det sørlige USA og Mexico.


== Systematisk inndeling ==

Ordenen biller, Coleoptera
Underordenen Polyphaga
Overfamilien Skarabider, Scarabaeoidea
Familien Bolboceratidae Laporte de Castelnau, 1840
stammen Bolboceratini Mulsant, 1842
Slekten Bolborhombus Cartwright, 1953
Bolborhombus nitidus Howden, 1964
Bolborhombus parvulus Cartwright, 1953
Bolborhombus sallaei (Bates, 1887)


== Kilder ==
Bolboceratidae på Tree of Life Web Service


== Eksterne lenker ==
bugguide.net - Bildegalleri over nordamerikanske arter
(en) Bolborhombus i Encyclopedia of Life 
(en) Bolborhombus i Global Biodiversity Information Facility 
(en) Bolborhombus hos ITIS 
Bolborhombus – detaljert informasjon på Wikispecies 
(en) Bolboceratinae – kategori av bilder, video eller lyd på Commons